|  |
| --- |
| Анекс по конкретни региони за РИПС ЮИЕ към Хармонизираните правила за разпределяне на дългосрочни преносни права (Решение на АСЕР 3/2017) в съответствие с член 51 и 52(3) на Регламент на Комисията (ЕС) 2016/1719 от 26 септември 2016 г. за установяване на насоки за предварително разпределяне на преносната способност |
|  |
| 25 септември 2019 г. |
|  |

Всички ОПС от РИПС ЮИЕ (Регион за изчисляване на преносна способност: Югоизточна Европа), отчитайки следното,

**Като имат предвид, че:**

1. Този документ е общото предложение, разработено от операторите на електропреносни системи от РИПС ЮИЕ (по-нататък “**ОПС**”), както е определено в решение № 06/2016 на Агенцията за сътрудничество между енергийните регулатори от 17 ноември 2016 съгласно член 15(1) от Регламент на Комисията (ЕС) 2015/1222.
2. Този документ представлява предложение за анекс по конкретни граници към Хармонизираните правила за разпределяне на дългосрочни преносни права на ниво ЕС (по-нататък “ХПР“), в съответствие с член 51 параграф 2 от Регламент ПРПС, както е одобрен от АСЕР с негово решение 03/2017 от 02 октомври 2017 г.
3. Това общо предложение определяне специфичните изисквания, приложими към РИПС на регионално ниво и на ниво граница на тръжна зона съгласно член 52(3) от Регламент на Комисията (ЕС) 2016/1719 за установяване на насоки относно предварителното разпределяне на преносна способност (по-нататък “**Регламент ПРПС**”).
4. Това предложение включва следните части:
	1. Първата част обхваща общите разпоредби на предложението;
	2. Втората част разглежда приложимостта на горна граница на компенсациите за ограничения в съответствие с член 59 на ХПР;
	3. Третата част разглежда други специфики по регион или граница на тръжна зона, приложими към РИПС ЮИЕ в съответствие с член 52(3) на Регламент ПРПС.
5. В съответствие с член 6 от Регламент ПРПС, предложенията на регионално ниво трябва да се представят за обсъждане най-малко на регионално ниво. Съгласно това, разпоредбите по отношение приложимостта на горната граница беше обсъдена, заедно с основния текст на ХПР (като част от бившия Анекс I на това предложение), за период не по-кратък от един месец (а именно 16 януари до 17 февруари 2017). Другите специфични правила по регион или граница на тръжна зона от това предложение, както са посочени в третата част, също бяха обсъдени по време на публичното обсъждане на предишните Анекси по специфична граница/регион към ХПР.
6. Това предложение съдържа промяна към Анекса по конкретни граници към Хармонизираните правила за разпределяне за РИПС ЮИЕ, одобрен от АСЕР с негово решение 06/2017. То беше обект на консултация от 8 октомври до 8 ноември 2018 и сега се представя за одобрение от всички национални регулаторни органи (по-нататък “**НРО**“) от РИПС ЮИЕ. В периода на консултация не са получени коментари.

ПРЕДСТАВЯТ СЛЕДНОТО ПРЕДЛОЖЕНИЕ НА ВСИЧКИ РЕГУЛАТОРНИ ОРГАНИ ЗА ЮИЕ:

**Част 1
Общи разпоредби**

**Член 1
Предмет и обхват**

1. В съответствие с член 52(3) на Регламент ПРПС и член 4 на Анекс I към ХПР, регионални или гранични специфики могат да бъдат добавени за една или повече граници на тръжни зони. Правилата за разпределяне, описани в този специфичен по региони анекс, се прилагат за границите на РИПС ЮИЕ. Този анекс се прилага за следните ОПС: Транселектрика, ЕСО ЕАД и АДМИЕ/ИПТО.
2. Този Анекс се прилага за разпределянето на дългосрочни преносни права, за период на доставка, започващ от датата по параграф 2 на член 10 на настоящия Анекс, и след това.
3. Освен ако изрично не е посочено друго, този Анекс регламентира всички права и задължения във връзка с дългосрочни права за пренос, придобити преди влизането в сила на този Анекс, но с период на доставка по параграф 2 на член 10.

**Член 2**

**Определения и тълкувания**

1. За целите на този Анекс към ХПР, използваните термини имат значението на определенията, включени в член 2 на ХПР и член 2 на Регламент ПРПС и Регламент (ЕО) 714/2009 и Регламент (ЕО) 543/2013.
2. В настоящия документ, освен ако контекста не изисква друго:
	1. единствено число обхваща и множествено и обратното;
	2. заглавията са добавени единствено за удобство и не засягат тълкуването на предложението; и
	3. всички препратки към законодателство, регламенти, директиви, наредби, инструменти, кодекси или други нормативни актове включват всички техни промени, разширение или повторно влизане в сила.

**Член 3
Език**

Работният език за това предложение за специфичен по региони анекс към ХПР е английски. За избягване на съмнение, когато ОПС трябва да преведат това предложение на техния национален език, в случай на несъответствия между английската версия, публикувана от ОПС в РИПС ЮИЕ в съответствие с член 4(13) на Регламент ПРПС и всяка версия на друг език, съответните ОПС, в съответствие с националното законодателство, следва да представят на съответните национални регулаторни органи актуализиран превод на предложението за специфичен по регион анекс към ХПР.

**Част 2
Горна граница на компенсациите**

**Член 4
Граници на тръжна зона, на които е приложима горна граница**

За целите на това предложение и ХПР, горна граница на компенсациите се прилага единствено на границите на тръжните зони, изброени в настоящата част.

**Член 5
Граница Румъния (RO-BG)**

На границата Румъния -България се прилага горна граница на компенсациите в съответствие с член 59(2) на ХПР.

**Член 6
Граница България-Гърция (BG-GR)**

На границата България-Гърция се прилага горна граница на компенсациите в съответствие с член 59(2) на ХПР.

**Част 3
Допълнителни специфични изисквания по регион или граница на тръжна зона**

**Член 7**

**Видове дългосрочни права за пренос в РИПС ЮИЕ**

Видовете дългосрочни права за пренос, приложими в РИПС ЮИЕ, са посочени в следния документ: *“Модел на дългосрочни права за пренос за РИПС ЮИЕ (Югоизточна Европа) в съответствие с член 31 на Регламент на Комисията (ЕС) 2016/1719 от 26 септември 2016 за установяване на насоки за предварителното разпределяне на преносна способност”*

**Член 8**

**Гранични специфики за границата България-Гърция (BG-GR)**

**Временни договорености за срок за ограничение на границата на тръжна зона България-Гърция до осъществяване на единното свързване ден напред на границата на тръжната зона**

1. Съгласно чл. 56 от ХПР, дългосрочните права за пренос, независимо от периода на продукта, могат да се ограничават:
* преди срока за гарантираност на сделки на пазара ден напред в случаи на форсмажор или за да се гарантира, че експлоатацията остава в рамките на границите, осигуряващи експлоатационна сигурност;
* След срока за гарантираност на сделките на пазара ден напред в случай на форсмажор или непредвидена ситуация в съответствие с член 72 от Регламент на Комисията 2015/1222.
1. До осъществяването на единното свързване ден напред на граница България-Гърция, срокът за гарантираност на дългосрочните преносни права се определя като срока за крайно подаване на номинации на дългосрочни физически права за пренос към съответните ОПС.

**Член 9**

**Специфики на границата Румъния-България (RO-BG)**

**Временни договорености за срок за ограничение на границата на тръжна зона Румъния-България до осъществяване на единното свързване ден напред на границата на тръжната зона**

1. Платформата за разпределяне ще публикува на сайта си и ще вземе предвид при изчисление на компенсацията за ограничени дългосрочни права за пренос срока за гарантираност на дългосрочните преносни права (срок на ограничение), който за целта на тези Правила за разпределяне е 10:00 (CET) за граница между тръжни зони Румъния- България.
2. Горепосоченият срок за гарантираност на дългосрочните преносни права ще е валиден до осъществяване на единното свързване ден напред на границата на тръжна зона Румъния-България.

**Член 10**

**Влизане в сила**

1. Съгласно Решение на АСЕР 6/2017, Хармонизираните правила за разпределяне на дългосрочни преносни права и Анекса към Хармонизираните Правила за Разпределяне (HAR) за РИПС ЮИЕ с конкретни за региона Правила за разпределяне, приложими за границите на РИПС ЮИЕ, са в сила от 01.01.2019 г.
2. Този Анекс, с неговите промени, влиза в сила на датата и часа, посочени в уведомлението, изпратено до регистрираните участници от платформата за разпределяне, в съответствие с приложимия национален регулаторен режим и процедурата, описана в член 68(2) на ХПР, при предварително одобрение от съответните НРО.
3. Този Анекс може да бъде изменян съгласно параграфи 1 и 2 на член 68 на ХПР.
4. Този Анекс ще бъде периодично преразглеждан съгласно параграф 5 на член 68 на ХПР.